
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Rīkojuma projekts "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" (turpmāk - Rīkojuma projekts) izstrādāts saskaņā ar Ministru kabineta 2018.gada 17.jūlija noteikumiem Nr.421 "Kārtība, kādā veic gadskārtējā valsts budžeta likumā noteiktās apropriācijas izmaiņas" 41.punktu un Ministru kabineta 2008.gada 2.decembra noteikumu Nr.995 "Kārtība, kādā sagatavo un apstiprina Latvijas Republikas nostājas projektu un nodrošina Latvijas Republikas pārstāvību Eiropas Savienības Tiesā un Eiropas Brīvās tirdzniecības asociācijas tiesā" (turpmāk – MK noteikumi Nr.995) 4.6. un 5.6.apakšpunktu.
1.2. Mērķis
Mērķa apraksts
Rīkojuma projekts izstrādāts, lai veiktu Eiropas Savienības Tiesas (turpmāk – EST) 2024.gada 14.marta sprieduma lietā C-454/22 izpildi.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Eiropas Komisija (turpmāk – Komisija) 2022.gada 7.jūlijā cēla prasību (https://curia.europa.eu/juris/document/document.jsf?text=&docid=264627&pageIndex=0&doclang=LV&mode=lst&dir=&occ=first&part=1&cid=94834) 
Eiropas Savienības Tiesā (turpmāk – EST) pret Latvijas Republiku (turpmāk – Latvija) par Eiropas Parlamenta un Padomes 2018.gada 11.decembra Direktīvas (ES) 2018/1972 par Eiropas Elektronisko sakaru kodeksa izveidi (turpmāk – Kodekss) savlaicīgu netransponēšanu, pamatojoties uz Līguma par Eiropas Savienības darbību (turpmāk – LESD) 258.panta otro daļu par Līgumos paredzēto pienākumu neizpildi.

Komisija minētajā prasības pieteikumā lūdz EST:
1) konstatēt, ka, nepieņemot visus normatīvos un administratīvos aktus, kas vajadzīgi, lai izpildītu Kodeksa 124.panta 1.punktu, vai katrā ziņā nepaziņojot šos noteikumus Komisijai, Latvija nav izpildījusi savus pienākumus, ko tai uzliek šis Kodekss;
2) piespriest Latvijai maksāt sodanaudu 1 145,34 euro dienā ar minimālo sodanaudu 316 000 euro apmērā;
3) ja Kodeksa 124.panta 1.punktā konstatētā pienākumu neizpilde būs turpinājusies līdz sprieduma pasludināšanai šajā lietā, piespriest Latvijai samaksāt Komisijai kavējuma naudu 1 145,34 euro apmērā par katru kavējuma dienu no sprieduma šajā lietā pasludināšanas dienas līdz dienai, kad Latvija būs izpildījusi savus pienākumus saskaņā ar Kodeksu;
4) piespriest Latvijai atlīdzināt tiesāšanās izdevumus.

EST atklātā tiesas sēdē 2024.gada 14.martā pasludināja spriedumu lietā C-454/22 Komisija pret Latviju. Ar minēto spriedumu EST nosprieda:
1) tā kā Latvija argumentētajā atzinumā noteiktā termiņa beigās nav pieņēmusi normatīvus un administratīvus aktus, kas vajadzīgi, lai īstenotu Kodeksa izveidi, un tātad nav informējusi Komisiju par šādiem aktiem, tā nav izpildījusi saskaņā ar Kodeksa 124.panta 1.punktu tai saistošos pienākumus;
2) Latvija samaksā Komisijai naudas sodu 300 000 euro;
3) prasību pārējā daļā noraidīt;
4) Latvija sedz savus, kā arī atlīdzina Komisijas tiesāšanās izdevumus.

Latvija kavēšanos pamatoja ar nepieciešamību veikt lielu skaitu grozījumu tiesiskajā regulējumā un ar laikietilpīgām likumdošanas procedūrām. 
Latvija 2021.gada 16.novembra nostājā (https://tapportals.mk.gov.lv/legal_acts/e32bbe4b-a831-4108-be16-5998c5ae908d) atbildēja uz argumentēto atzinumu, norādot, ka Covid-19 situācijas un epidemioloģiskās drošības pasākumu dēļ Kodeksa pilnīga transponēšana joprojām kavējas.
2022.gada 28.aprīļa vēstulē Nr.13-01/1337 Latvija Komisijai sniedza papildu informāciju par situāciju ar transponēšanu. Komisija tika informēta, ka lēnāka kā plānots Elektronisko sakaru likuma projekta virzība Saeimā ir skaidrojama ar situāciju, kurā Saeimai vienlaikus jārisina neatliekami ārkārtas jautājumi, kas saistīti ar COVID-19 pandēmiju, būtisku energoresursu sadārdzinājumu un Krievijas Federācijas iebrukumu Ukrainā. 
2022. gada 2. jūnijā Saeimā tika pieņemts Elektronisko sakaru likums, tomēr Valsts prezidents Egils Levits 2022.gada 9.jūnijā nosūtīja Saeimai otrreizējai caurlūkošanai 2.jūnijā pieņemto Elektronisko sakaru likumu.
Tā kā transponēšanas pasākumi vēl nebija pieņemti vai katrā ziņā nebija paziņoti Komisijai vairāk nekā 18 mēnešus pēc transponēšanas termiņa beigām, proti, līdz 2020.gada 21.decembrim, Komisija 2022.gada 6.aprīlī nolēma vērsties EST, lai tā konstatētu, ka Latvija nav izpildījusi savus pienākumus saskaņā ar Kodeksa 124.panta 1.daļu, un piespriestu tai samaksāt sodanaudu un kavējuma naudu saskaņā ar LESD 260.panta 3.punktu.
Latvijas ieskatā Kodeksa prasības pilnībā pārņemtas 2022.gada 15.novembrī, veicot izpildes pasākumu pilnīgu paziņošanu Komisijas uzturētajā Valsts izpildes pasākumu paziņošanas sistēmā (THEMIS), tomēr Komisija pārkāpuma procedūras lietu Nr.2021/0069 nav slēgusi.
Minēto apliecina arī EST 2024. gada 14. marta spriedums lietā C-454/22 Eiropas Komisija pret Latvijas Republiku. Spriedumā ([https://curia.europa.eu/juris/document/document.jsf? text=&docid=283827&pageIndex=0&doclang=LV&mode=lst&dir=&occ=first&part=1&cid=473102) EST ir konstatējusi, ka 2022.gada 17.novembrī paziņodama Komisijai pasākumus, ar kuriem Latvija uzskata, ka ir pilnībā izpildījusi tai Kodeksā noteiktos pienākumus, tā ir izbeigusi šī sprieduma 43.punktā konstatēto pienākumu neizpildi, proti, ka tā kā Latvija argumentētajā atzinumā noteiktā termiņa beigās nav pieņēmusi normatīvos un administratīvos aktus, kas vajadzīgi, lai izpildītu Kodeksa prasības, un tātad nav paziņojusi Komisijai šos aktus, tā nav izpildījusi šīs direktīvas 124.panta 1.punktā paredzētos pienākumus.
Tāpat no minētā sprieduma izriet, ka  2024.gada 1.februārī Komisija informēja EST, ka 2023.gada 15.augustā Latvija tai ir paziņojusi noteiktus papildu pasākumus un tā apgalvo, ka pretēji šīs dalībvalsts nostājai, Latvija vēl joprojām nav pareizi transponējusi Kodeksa 112.panta 1.punktu Latvijas tiesību aktos (EST 2024. gada 14. marta spriedums lietā C-454/22 Eiropas Komisija pret Latvijas Republiku, ECLI:EU:C:2024:235, 26. punkts).

Satiksmes ministrija saskaņoja bez iebildumiem Tieslietu ministrijas izstrādāto informatīvo ziņojumu "Par Eiropas Savienības Tiesas lietu C-454/22 Eiropas Komisija pret Latvijas Republiku" (24-TA-794). Informatīvajā ziņojumā izklāstīts pamatojums finanšu līdzekļu 300 000 euro apmērā piešķiršanai Satiksmes ministrijai no valsts budžeta, lai veiktu EST 2024.gada 14.marta sprieduma izpildi pēc iespējas īsākā termiņā. Tieslietu ministrijas informatīvais ziņojums "Par Eiropas Savienības Tiesas lietu C-454/22 Eiropas Komisija pret Latvijas Republiku" (24-TA-794) izskatīts Ministru kabineta 2024.gada 9.aprīļa sēdē (prot. Nr.15, 63.§).
Problēmas un risinājumi
Problēmas apraksts
No EST judikatūras izriet, ka kaut arī LESD 260.panta 1.punktā nav precizēts termiņš, kurā ir jāizpilda spriedums, intereses, kas ir saistītas ar Savienības tiesību nekavējošu un vienveidīgu piemērošanu, atbilstoši pastāvīgajai judikatūrai prasa, lai šī izpilde notiktu nekavējoties un tiktu pabeigta, cik ātri vien iespējams (EST 2019.gada 12.novembra spriedums lietā Komisija/Īrija C-261/18, EU:C:2019:955, 123.punkts).
Komisijas 2023.gada 4.janvārī Eiropas Savienības Oficiālajā Vēstnesī publicētajā paziņojumā "Finanšu sankcijas pārkāpumu procedūrās" (https://eur-lex.europa.eu/legal-content/LV/TXT/?uri=uriserv%3AOJ.C_.2023.002.01.0001.01.LAV&toc=OJ%3AC%3A2023%3A002%3ATOC) norādīts, ka Komisijai ir jāatvēl dalībvalstij pietiekams laiks attiecīgā sprieduma izpildei, kas noteikts, ņemot vērā attiecīgo pārkāpumu. Tomēr, ja dalībvalstij ir bijis dots pietiekami ilgs laiks un sprieduma pilnīga izpilde tomēr nav panākta, ir jāuzskata, ka dalībvalsts no dienas, kad pasludināts spriedums, ar kuru konstatēts pārkāpums, nav izpildījusi savu pienākumu nekavējoties uzsākt izpildes procesu un pabeigt to iespējami īsā laikā. Šādos gadījumos Komisija ceļ prasību pret dalībvalsti saskaņā ar LESD 260.panta 2.punktu par iepriekšēja EST sprieduma neizpildi.
EST ar 2024.gada 14.marta spriedumu ir nospriedusi, ka Latvija nav izpildījusi saskaņā ar Kodeksa 124.panta 1.punktu tai saistošos pienākumus un līdz ar to Latvijai jāsamaksā Komisijai naudas sodu 300 000 euro apmērā.
Risinājuma apraksts
Saskaņā ar MK noteikumu Nr.995 5.6. apakšpunktu atbildīgā iestāde atbilstoši kompetencei veic pasākumus Tiesas nolēmumu izpildes nodrošināšanai.
Ņemot vērā, ka par Kodeksa pārņemšanu atbildīgā institūcija ir Satiksmes ministrija, tai jāveic EST 2024.gada 14.marta sprieduma izpilde pēc iespējas īsākā termiņā.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2024
	Turpmākie trīs gadi (euro)

	
	
	2025
	2026
	2027

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	0
	0
	0
	0
	0
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	0
	0
	0
	0
	0
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	0
	300 000
	0
	0
	0
	0
	0

	2.1. valsts pamatbudžets
	0
	300 000
	0
	0
	0
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	-300 000
	0
	0
	0
	0
	0

	3.1. valsts pamatbudžets
	0
	-300 000
	0
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	300 000
	0
	0
	0
	0
	0

	5. Precizēta finansiālā ietekme
	
	0
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	-

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
Izdevumus sedz no valsts budžeta programmas 02.00.00 “Līdzekļi neparedzētiem gadījumiem”.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Nē
5.2. Citas starptautiskās saistības
Vai ir attiecināms?
Jā
Starptautiskā dokumenta nosaukums
Eiropas Savienības Tiesas (turpmāk - EST) 2024.gada 14.marta spriedums lietā C-454/22.
Apraksts
Satiksmes ministrijai jāveic EST 2024.gada 14.marta sprieduma lietā C-454/22 izpildi pēc iespējas īsākā termiņā, proti, jāsamaksā Eiropas Komisijai naudas sodu 300 000 euro apmērā.
5.3. Cita informācija
Apraksts
-
5.5. 2. tabula. Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei
	Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums
	Eiropas Savienības Tiesas (turpmāk - EST) 2024.gada 14.marta spriedums lietā C-454/22.

	Starptautiskās saistības pasākums/uzdevums
	Projekta vienība, ar ko izpilda A minēto
	Tiek pārņemts pilnībā vai daļēji

	A
	B
	C

	EST 2024.gada 14.marta sprieduma lietā C-454/22 izpildes nodrošināsana.
	Ministru kabineta rīkojuma projekts "Par finanšu līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem""
	Pārņemtas pilnībā

	Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām
	Nav.

	Cita informācija
	Nav.


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 5. punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota.
 
Projektā iesaistītā institūcija - Satiksmes ministrija.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Finanšu ministrija
Satiksmes ministrija
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

